TH ร่วงหนัก! หลังขึ้นเครื่องหมาย XR วันนี้
TH ร่วงแรง ณ เวลา 10.24 น. ราคาอยู่ที่ 1.20 บ. ลบ 0.20 บ. หรือ 14.29% สูงสุดที่ 1.23 บ. ต่ำสุดที่ 1.18 บ. มูลค่าซื้อขายที่ 4.08 ลบ. โดยปัจจัยที่ทำให้ราคาหุ้นปรับตัวลงแรง คาดว่าเกิดจากแรงขายของนักลงทุนจากประเด็นที่บริษัทขึ้นเครื่องหมาย XR ในวันนี้
17 ส.ค. 2558

ผู้สื่อข่าวรายงานว่า ราคาหุ้นบริษัท ตงฮั้ว คอมมูนิเคชั่นส์ จำกัด (มหาชน) หรือ TH ณ เวลา 10.24 น. ราคาอยู่ที่ 1.20 บาท ลบ 0.20 บาท หรือ 14.29% สูงสุดที่ 1.23 บาท ต่ำสุดที่ 1.18 บาท มูลค่าซื้อขายที่ 4.08 ล้านบาท ขณะที่ดัชนีตลาดหุ้นไทยโดยรวมบวก 0.11%
โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่ในวันนี้ (17 ส.ค.) หุ้น TH ได้ขึ้นเครื่องหมาย XR (บริษัทจดทะเบียนได้มีการประกาศขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนและราคาที่กำหนด โดยผู้ที่ซื้อหุ้นที่ขึ้นเครื่องหมาย XR จะไม่ได้รับสิทธิในการจองซื้อหุ้นเพิ่มทุน)
สำหรับอัตราส่วน 2 หุ้นเดิม : 1 หุ้นใหม่ ณ 1 บาท วันขึ้นเครื่องหมาย 17 ส.ค. 2558 วันปิดสมุดทะเบียน 20 ส.ค. 2558